**Α. ΚΕΙΜΕΝΟ - ΜΕΤΑΦΡΑΣΗ**

Όμορφος στους Σεληνίτες θεωρείται  όποιος τυχόν είναι φαλακρός. Και μάλιστα αφήνουν να φυτρώσουν και τα γένια τους που φτάνουν λίγο πάνω από τα γόνατα τους. Και δεν έχουνε νύχια στα πόδια αλλά όλοι τους είναι μονοδάκτυλοι. Και, όταν κοπιάζουν ή γυμνάζονται, ιδρώνουν παράγοντας γάλα σε όλο τους το σώμα, ώστε να παρασκευάζουν και τυριά από αυτό. Τα  μάτια τους πάλι μπορούν να αφαιρεθούν και πολλοί, αν χάσουν τα δικά τους, βλέπουν χρησιμοποιώντας αυτά που παίρνουν από άλλους. Μερικοί μάλιστα, δηλαδή οι πλούσιοι, έχουν και πολλά αποθηκευμένα για ώρα ανάγκης. Ένας καθρέφτης πολύ μεγάλος βρίσκεται πάνω από ένα πηγάδι όχι πολύ βαθύ. Αν λοιπόν κατεβεί κάποιος στο πηγάδι, ακούει όλα όσα λέγονται στη γη, και αν κοιτάξει προσεκτικά στον καθρέφτη, βλέπει όλες τις πόλεις και όλα τα έθνη. Τότε εγώ είδα και τους συγγενείς και όλη την πατρίδα, αν όμως και εκείνοι με έβλεπαν, δεν μπορώ καθόλου να το πω. Και όποιος δεν πιστεύει ότι έτσι έχουν αυτά, αν κάποτε φτάσει και ο ίδιος εκεί, θα καταλάβει ότι λέω την αλήθεια.

**Γ. ΓΡΑΜΜΑΤΙΚΗ**

1. Για τα φωνηεντόληκτα επίθετα της γ΄κλίσης βλ. ΓΑΕ σελ. 101-102.
2. Για την υποτακτική ενεστώτα και αορίστου βαρύτονων ρημάτων ΕΦ και ΜΦ βλ. ΓΑΕ σελ. 164 και 168.

**ΥΠΟΤΑΚΤΙΚΗ ΕΦ**

**ΕΝΕΣΤΩΤΑΣ ΑΟΡΙΣΤΟΣ**

λύω λύσω

λύῃς λύσῃς

λύῃ λύσῃ

λύωμεν λύσωμεν

λύητε λύσητε

λύωσιν λύσωσιν

**ΥΠΟΤΑΚΤΙΚΗ ΜΦ**

**ΕΝΕΣΤΩΤΑΣ ΑΟΡΙΣΤΟΣ**

λύωμαι λύσωμαι

λύῃ λύσῃ

λύηται λύσηται

λυώμεθα λυσώμεθα

λύησθε λύσησθε

λύωνται λύσωνται

**ΑΣΚΗΣΕΙΣ**

1. Αφού διαβάσετε τη μετάφραση, ζωγραφίστε τους Σεληνίτες, όπως τους φαντάζεστε.
2. Κλίνετε τις συνεκφορές στις πλάγιες πτώσεις και των δύο αριθμών: *βαθέων πελάγων, βραδεῖα ὁδός*.
3. Απαντήστε στις ασκήσεις της ενότητας 4 του σχολικού βιβλίου.

Γεωργία Μαυρομανωλάκη